《王鹅峰有钜石可隐赵太史题曰千丈厓》
明代·黎民表

翠削逾千仞，嵌空若二陵。下方雷雨合，阴洞鬼神凭。

起坐心犹掉，艰危气益增。何人劖石壁，文字暗苍藤。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。